Source: http://docplayer.fi/2734488-Olli-vilppo-liikenneviraston-ratajohtoverkkotoiminnan-velvoitteet-ja-mahdollisuudet-avoimilla-sahkomarkkinoilla-diplomityo.html
Timestamp: 2016-10-26 17:31:52+00:00
Document Index: 11676310

Matched Legal Cases: ['kko ', 'HD ', 'kko ', 'kko ', 'kko ', 'kko ', 'kko ', 'KKO ', 'kko ', 'kko ', 'kko ']

⭐OLLI VILPPO LIIKENNEVIRASTON RATAJOHTOVERKKOTOIMINNAN VELVOITTEET JA MAHDOLLISUUDET AVOIMILLA SÄHKÖMARKKINOILLA. Diplomityö
OLLI VILPPO LIIKENNEVIRASTON RATAJOHTOVERKKOTOIMINNAN VELVOITTEET JA MAHDOLLISUUDET AVOIMILLA SÄHKÖMARKKINOILLA. Diplomityö
Download "OLLI VILPPO LIIKENNEVIRASTON RATAJOHTOVERKKOTOIMINNAN VELVOITTEET JA MAHDOLLISUUDET AVOIMILLA SÄHKÖMARKKINOILLA. Diplomityö"
1 OLLI VILPPO LIIKENNEVIRASTON RATAJOHTOVERKKOTOIMINNAN VELVOITTEET JA MAHDOLLISUUDET AVOIMILLA SÄHKÖMARKKINOILLA Diplomityö Tarkastajat: professori Petri Suomala ja professori Pertti Järventausta Tarkastajat ja aihe hyväksytty Tuotantotalouden ja rakentamisen tiedekuntaneuvoston kokouksessa 4. joulukuuta 20132 i TIIVISTELMÄ TAMPEREEN TEKNILLINEN YLIOPISTO Tuotantotalouden koulutusohjelma Vilppo, Olli: Liikenneviraston ratajohtoverkkotoiminnan velvoitteet ja mahdollisuudet avoimilla sähkömarkkinoilla Diplomityö, 70 sivua, 4 liitesivua Helmikuu 2014 Pääaine: Teollisuustalous Tarkastaja: professori Petri Suomala, professori Pertti Järventausta Avainsanat: Liikennevirasto, ratajohtoverkko, taseselvitys, Erex, sähkömarkkinat Diplomityön tavoitteena on ollut luoda Liikennevirastolle uusi toimintamalli ratajohtoverkon taseselvitykseen. Uutta mallia tarvitaan rautateiden kilpailun avautumisen myötä. Myös vapaiden sähkömarkkinoiden toiminta ratajohtoverkossa tulee mahdollistaa. Taustatietoina mallille käsitellään ensin Liikenneviraston hallinnoimaa ratajohtoverkkoa sähkönkäytön näkökulmasta. Nord Pool -sähköpörssin ja sähkömarkkinoiden toimintaa kuvataan myös yleisellä tasolla. Tämän jälkeen käsitellään ratajohtoverkkoa keskittyen mittarointiin ja taseselvitykseen. Tähän liittyen Energiavirastolta pyydettiin lausuntoa ratajohtoverkon erityispiirteistä taseselvityksessä. Energiavirasto päätyi lausunnossaan rinnastamaan ratajohtoverkon kiinteistön sisäiseksi sähköverkoksi, mikä tarkoittaa sitä, että Liikennevirasto ei harjoita luvanvaraista sähköverkkotoimintaa. Taseselvityksessä Liikenneviraston rooli mittauksen järjestämisessä ja tiedonvaihdossa osapuolien välillä noudattaa jakeluverkonhaltijan roolia. Tässä työssä luotava uusi tuntipohjainen taseselvitysmalli perustuukin pitkälti julkisissa jakeluverkoissa käytettyyn malliin. Tuntipohjaisen mallin edellytyksenä on kulutuspisteiden mittarointi etäluettaviksi. Liikenneviraston kulutuspisteiden mittaroinnin uudistaminen on jo käynnissä. VR:n kaluston mittarointi on hitaampaa ja sen aikataulua ei ole vielä määritelty. Siirtymävaiheessa sen kulutuspisteet voivat sisältyä verkon jäännöstaseeseen. Verkon häviösähkön hankinta ja muiden sähkön siirrosta aiheutuvien kuluerien periminen verkon käyttäjiltä kuuluvat verkonhaltijan tehtäviin. Tätä varten työssä käsitellään hinnoittelumallia sähkönsiirrolle, kun huomioidaan vain siirrosta aiheutuneet välittömät kustannukset ja taseselvitysjärjestelmän kustannukset. Mittaustiedon koonti ja siirron kustannusten jakaminen tapahtuvat Erex:ssä. Erexjärjestelmään pitää tehdä joitain muutoksia, ennen kuin se voidaan ottaa käyttöön taseselvityksessä. Esimerkiksi osapuolikohtaiset mittaustiedot pitää lähettää Erex:stä myös sähkönmyyjille ja tasesähköyksikölle. Lähitulevaisuudessa todennäköisesti tapahtuva sähkön yhteispohjoismaisten vähittäismarkkinoiden syntyminen tuo muutoksia verkonhaltijalle erityisesti taseselvityksen sanomaliikenteeseen. Rautatieyritykset voivat seurata omaa kulutustaan Erex:n avulla ja parantaa kalustonsa energiatehokkuutta. Energiatehokkuusajattelu motivoi rautatieyrityksiä kaluston mittarointiin myös taloudellisesti. Myös Liikenneviraston vaihteenlämmitysten energiatehokkuutta on mahdollista parantaa uuden tarkemman mittaustiedon avulla.3 ii ABSTRACT TAMPERE UNIVERSITY OF TECHNOLOGY Master s Degree Programme in Industrial Management Vilppo, Olli: The obligations and possibilities of the Finnish Transport Agency s railway electricity grid in the open electricity markets. Master of Science Thesis, 70 pages, 4 Appendix pages February 2014 Major: Industrial Management Examiner: professor Petri Suomala, professor Pertti Järventausta Keywords: Finnish Transport Agency, railway electricity grid, imbalance settlement system, Erex, electricity markets The topic of this Thesis has been to create a new imbalance settlement model for railway electricity grid. The work is done to the Finnish Transport Agency (FTA). A new model is needed because the competition is opening up in the railways and also it should be possible for different parties to buy their electricity freely. First for the background knowledge the railway electricity grid is described and also Nord Pool Spot and the functions of electricity markets are depicted in a general level. After this the railway electricity grid managed by FTA is addressed concentrating on measurements and imbalance settlement. Energy Authority ruled that FTA s railway electricity grid is considered as an inner network of a real estate and no network operator license is required. In the imbalance settlement the role of FTA is similar in measurement activities and in information exchange between parties as the role of distribution network operator in the public grid. The FTA s new model stated here is mainly based on how the distribution system operator conducts an imbalance settlement. Hourly settled model calls for new measurement devices that can be read remotely. FTA has started metering of its energy consumption points but VR (current train operator) proceeds slower with its trains. In the transition period VR s consumption can be included in the remaining balance. FTA will start to charge railway undertakings an electricity transmission charge. The principles and suggestions of this pricing are presented in this work. The pricing is based on the costs of the railway grid s electricity losses, the other energy transmission related direct costs and the imbalance settlement system costs. The gathering of measurement data and electricity transmission cost allocation will take place in Erex after the new model has been taken into usage by FTA. At first some changes have to be made to Erex that allow third party access. For example the party related measurement data should be sent from Erex to the electricity retailers and to the Imbalance Settlement Responsible. In the near future the Nordic retail markets will most probably merge and this will change the used message formats. Railway undertakings (RUs) can improve their energy efficiency by tracking consumption with Erex. This should motivate RUs to energy measurement unit installations. Also FTA can improve energy efficiency of the switch heatings with the new hourly measured data.4 iii ALKUSANAT Tämä diplomityö on tehty Liikenneviraston tilauksesta vastaamaan rautatieliikenteen kilpailun vapautumisen mukanaan tuomiin junien sähköjakeluun liittyviin haasteisiin. Olen iloinen siitä, että sain tehdä diplomityöni tästä mielenkiintoisesta aiheesta. Toivon, että kilpailun avautuminen ja energiatehokkaampi toiminta johtaisivat sähköisen junaliikenteen hintojen alentumiseen myös asiakkaille. Tällöin yhä useampi valitsisi ympäristöystävällisemmän junan, eikä esimerkiksi henkilöautoa kaukoliikenteessä. Haluan kiittää TTY:llä minua ohjanneita ja työn tarkastaneita sähkömarkkinoiden professori Pertti Järventaustaa ja laskentatoimen professori Petri Suomalaa. Haluan kiittää myös Liikenneviraston ohjaajaani tekniikan tohtori Jari Viitasta. Kiitän myös isääni juniin ja rautateihin liittyvien monien asioiden selventämisestä. Niin kauan kuin muistan, hän on ollut junien kanssa tekemisissä ja oli hienoa itsekin vihdoin perehtyä rautatiepuoleen syvällisemmin. Lisäksi kiitän TTY:n sähkötekniikan laitoksen työkavereita hyvästä seurasta. Tampereella Olli Vilppo5 SISÄLLYS Abstract... ii Termit ja muuttujat sekä niiden määritelmät... vi 1 Johdanto Työn tavoitteet ja rajaukset Tutkimusmenetelmät Ratajohtoverkko ja sähkönsyöttö Ratajohtoverkoston yleiskuvaus Syöttöasemat Ratajohtoverkon kulutuspisteet Energian takaisinsyöttö jarrutuksessa Verkon loisteho ja yliaallot Verkon häviöt Sähkömarkkinat Fyysinen markkina Finanssimarkkinat Sähkön hintakehitys Vihreät sertifikaatit Tasehallinta ja säätösähkömarkkinat Tasesähkökauppa Tuotantotasesähkö Kulutustasesähkö Tasehierarkiamalli ja avoimien toimitusten ketju Jakeluverkon taseselvitys Tasevastaavan taseselvitys Valtakunnallinen taseselvitys Liikenneviraston rooli ratajohtoverkonhaltijana Rautateiden taseselvitykseen vaikuttavat viranomaismääräykset Mittarointi Veturien ja junien mittarien omistus ja hallinta Veturien ja junien mittarien vaatimukset V ulkoliitäntäsyöttöjen mittarointi Liikenneviraston oman kulutuksen mittarointi Liikenneviraston hallinnoiman rataverkon sähkötase Nykyinen malli Uusi malli Ratajohtoverkon kulutusennusteet ja tehotasapaino Ratajohtoverkon avoin toimittaja Kulutusennusteet Suomen ja muiden pohjoismaiden sähkömarkkinoilla käytettävä sanomaliikenne ja tiedonsiirto Sanomavälitys iv6 4.5.2 Tiedonsiirto Liikenneviraston vastuulle kuuluvan mittaustiedon sanomavälitys ja tiedonsiirto Nordic Balance Settlement ja sanomavälitys Erex Erot muihin ERESS-jäsenmaihin Erex-järjestelmän käyttö muissa jäsenmaissa Erex-järjestelmän suunniteltu käyttö Suomessa Erex-järjestelmän kustannukset Sähkön siirron hinnoittelu Hinnoittelu menetelmänä Jakeluverkkotoiminnalle asetetut velvoitteet siirron hinnoittelulle Direktiivin 2012/34/EU hinnoitteluperiaatteita rataverkonhaltijalle Ratamaksu Kustannusten kohdentamisen periaatteet asiakkaille sähköverkkotoiminnassa Ratajohtoverkon siirtotuotteeseen sisällytettävät kustannukset Ratajohtoverkon siirtotuotteen komponentit Kustannusten kohdistaminen tuotteen eri komponentteihin Energia-avaimet Mittaustiedon arviointi ja korjaus Mittaustiedon hyödyntämismahdollisuudet Mittaustiedon luovutus rautatieyrityksille Rautatieyritysten motivointi energiansäästöön Mittaroinnin vaikutus Liikenneviraston kulutukseen Liikenneviraston energian hinnan muodostuminen Vaihteenlämmitysten säätö- ja ohjausjärjestelmät Energian kulutuksen seurannan hyödyntäminen Verkostosuunnittelu Sähkökatkon tunnistus ja GPS-paikannus Yhteenveto Lähteet Liite 1: Rataverkon kuvaus (Liikennevirasto 2013b) Liite 2: ebix Aggregated Data per MGA (E31, E44) (NBS 2013b) Liite 3: Sähkön siirtohinnaston hahmotelma VR:lle v7 vi TERMIT JA MUUTTUJAT SEKÄ NIIDEN MÄÄRITELMÄT cos ⱷ Ԑ mittari f h f q f qka f tot h p k Pt+ Qt+ THD I I h I 1 f qka* h p Tehokerroin. Energiamittarin suhteellinen virhe. Harmonista yliaaltovirroista riippuva häviökerroin ratajohtoverkon häviöihin liittyen. Loistehosta riippuva häviökerroin ratajohtoverkon häviöihin liittyen. Toimijakohtainen häviökertoimien f q keskiarvo. Häviökerroin, joka huomioi sekä loistehon että harmonisten yliaaltojen vaikutuksen ratajohtoverkossa. Kaikille toimijoille yhteinen häviöenergian perushinta. Särökerroin. Liikkuvan kaluston ottama pätöteho. Liikkuvan kaluston ottama loisteho. Total harmonic distortion, liikkuvan kaluston aiheuttama virran harmoninen särö. Harmonisten yliaaltovirtojen neliöllinen keskiarvo Perustaajuuden tehollisvirta. Toimijakohtainen häviöenergian hinta (snt/kwh). Avoin sähköntoimitus Avoin toimittaja DCS DHS DSO ebix Elspot Sähköntoimitus, jossa sähkönmyyjä toimittaa asiakkaalleen tämän kaiken sähkön tarpeen. Jokaisella sähkömarkkinoiden osapuolella ja verkonhaltijalla on oltava yksi avoin toimittaja, joka tasapainottaa ko. toimijoiden sähkötaseen. Data Collection System. Tiedonkeräilypalvelin, johon mittaustieto lähetetään junasta. Data Handling System. Junassa oleva tietojärjestelmä, johon mittaustieto ensin tallennetaan. Distribution System Operator, Jakeluverkonhaltija. European forum for energy Business Information exchange on Ediel Nordic Forumin työn jatkaja. EbIX kuvaukseen perustuvat sanomat voivat käyttää, joko EDI- FACT-tai XML-kielioppia. Nord Poolin Elspot on markkinapaikka seuraavan vuorokauden fyysisille sähkökaupoille (day-ahead).8 vii Elspot FIN Nord Poolin Elspot-markkinoilla määräytyvä hinta Suomen tarjousalueelle (aluehinta). Eroaa Nord Poolin systeemihinnasta verkon pullonkauloista johtuen. Elbas Nord Poolin Elbas on markkinapaikka Elspotin jälkeiselle fyysisille sähkökaupoille (intra-day). EDIFACT Electronic Data Interchange for Administration, Commerce and Transport, EDIEL-sanomissa käytetty kielioppi. EDIEL Electronic Data Interchange in Electricity, sanoma- ja tiedonvaihtomäärittely, joka noudattaa EDIFACTkielioppia. Ediel Nordic Forum Vuonna 1995 peustettu järjestö joka laati standardoituja Ediel-sanomaliikenteen implementointi oppaita. Energia-avain Raideliikenteessä erityyppiselle kalustolle voidaan määritellä energian keskimääräinen kulutus. Energia-avaimessa tulisi huomioda ainakin junatyyppi, massa, ajonopeus ja pysähdystaajuus. ERESS European partnership for railway energy settlement system, Eurooppalainen yhteenliittymä rautateiden taseselvitystä varten. Erex ERESS:in hallinnoima taseselvitysjärjestelmä. EVN-numero Electronic Vehicle Number. Kalustokohtainen tunnistenumero. Jakeluverkon haltija Verkonhaltija, jolla on hallinnassaan jakeluverkkoa tai suurjännitteistä jakeluverkkoa ja joka harjoittaa luvanvaraista sähköverkkotoimintaa tässä verkossa. Jäännöstase Jäännöstase saadaan, kun verkon rajapistemittauksista on vähennetty osapuolien mittaroitu tuntikohtainen kulutus ja verkon häviöt. Kiinteistön sisäisen sähköverkon haltija Kuormituskäyrä LIIKE MSCONS Kiinteistönhaltija, jonka on järjestettävä sähköenergian mittaus kiinteistön sisäisessä verkossa siten, että asiakkaalla on oikeus hankkia sähkönsä vapailta markkinoilta. Ei edellytä sähköverkkolupaa. Tietyn, samalla tavalla sähköä käyttävistä asiakkaista muodostetun asiakasryhmän, keskimääräisen kuluttajan vuotuinen sähkönkäyttö esitettynä tunti tunnilta. Ratakapasiteetin hallinnan tietojärjestelmä. Metered Services Consumption Report, sanomaa käytetään toteutuneiden mitattujen kulutusarvojen välittämiseen osapuolten välillä.9 viii NES Pistehinnoittelu Rajapistemittaus Systeemihinta Sähkömarkkinaosapuoli Säätösähkökauppa Säätösähkömarkkinat Tasehallinta Tasepalvelusopimus Taseselvittäjä Tasesähkö Tasesähkökauppa Tasevastaava Nordisk Elkraftteknisk Samarbete, Rautateiden pohjoismainen sähkövoimatekniikan yhteistyö. Samahintaperiaate. Siirretty matka ei saa vaikuttaa sähkön siirtomaksuun verkonhaltijan maantieteellisesti yhtenäisen verkon alueella. Kahden sähköverkon rajalla oleva mittaus, jonka tuntiarvoa käytetään sähkötaseiden selvittämisessä. Nord Poolin Elspot-markkinoilla määräytyvä hinta, jossa verkon fyysistä siirtokykyä ei huomioida. Hinta määräytyy tehtyjen osto- ja myyntitarjousten perusteella. Sähkökaupan osapuoli, jolla on kiinteitä sähköntoimituksia tai mitattua toimitusta kantaverkossa, alueverkossa tai useammassa kuin yhdessä jakeluverkossa. Aktivoidusta säätötarjouksesta syntyy Fingridin ja säätävän osapuolen välille säätösähkökauppa. Tehotasapainon ylläpitämiseksi tarvittava "työkalu", jonne säätökykyisen kapasiteetin haltijat voivat jättää säätötarjouksia vapaasta säätökapasiteetistaan. Suomen säätösähkömarkkinat ovat osa pohjoismaisia säätösähkömarkkinoita. Tasehallinnalla tarkoitetaan koko valtakunnan tai yksittäisen sähkömarkkinaosapuolen sähkön tuotannon ja kulutuksen välisen tehotasapainon ylläpitoa. Fingridin ja tasevastaavan välinen sopimus, jossa sovitaan tasevastaavan avoimiin sähköntoimituksiin liittyvistä sopimuspuolien oikeuksista ja velvollisuuksista sekä ehdoista, joilla tasevastaava voi osallistua säätösähkömarkkinoille. Osapuoli, joka osallistuu jonkin sähköverkon osan tai sähkökaupan osapuolen sähkötaseen selvittämiseen ja välittää muille taseselvittäjille niiden taseselvityksessä tarvitsemia tietoja. Osapuolen tunnin aikana syntyneen tasepoikkeaman kattamiseen käytettävä sähköenergia, jonka osapuolen avoin toimittaja toimittaa kyseiselle osapuolelle avoimella toimituksella. Tasesähkön määrä saadaan selville valtakunnallisen taseselvityksen perusteella. Fingridin ja tasevastaavien välistä kauppaa, jota käydään tasevastaavien tasepoikkeamien kattamiseksi. Tasevastaavaksi kutsutaan sähkömarkkinoiden osapuolta, jolla on voimassa oleva tasepalvelusopimus Fingridin10 ix Tasevastuu Toimitusvelvollinen myyjä TPA TMS-validointi UTILTS Verkon avoin toimittaja Verkon tasevastaava XML YTE kanssa. Toisin sanoen osapuolen avoin toimittaja on Fingrid. Vastuu siitä, että sähkökaupan osapuolen tuotanto ja hankinta kattavat tämän kulutukset ja sähkön toimitukset kunkin tunnin aikana. Kaikki sähkökaupan osapuolet ovat tasevastuullisia. Jos myyjällä on sen jakeluverkonhaltijan vastuualueella, johon sähkönkäyttöpaikka kuuluu, huomattava markkinavoima ja käyttöpaikka on varustettu enintään 3x63A pääsulakkeella tai käyttöpaikkaan ostetaan sähköä enintään kwh vuodessa, on myyjällä toimitusvelvollisuus käyttäjää kohtaan. Third Party Access, ratajohtoverkon avaaminen vapaille sähkömarkkinoille. Traffic Management System-validointi. Junien energiamittareiden lähettämän datan validointi tapahtuu vertaamalla sitä liikenteen hallintajärjestelmän tuottamaan dataan. Utility Time Series Message, aikasarjatietosanoma käytetään mittausten, ennusteiden ja hintojen, ja niihin liittyvien teknisten ja hallinnollisten tietojen välittämiseen markkinaosapuolten välillä. Käytössä mm. Erex-järjestelmässä ja Ruotsin sähkömarkkinoilla. Osapuoli, jolla on tasevastuu tietystä sähköverkosta pois lukien muiden osapuolten avoimet toimitukset ko. verkossa. Jakeluverkoissa ns. toimitusvelvollinen myyjä. Verkon avoimen toimittajan tasevastaava. Extensible Markup Language. Kielioppi, jolla tiedon merkitys voidaan kuvata tiedon sekaan. XML-kieltä käytetään formaattina tiedon välitykseen järjestelmien välillä. Yhteentoimivuuden tekninen eritelmä. Rautateiden EUtason yhteentoimivuusdirektiivin mukaisesti hyväksyttyjä eritelmiä. Tecnical Spesification of Interoperability (TSI).11 1 1 JOHDANTO Kilpailun asteittainen avaaminen rautateillä mahdollistaa uusien rautatieyritysten toiminnan Suomen rataverkolla. Jos uuden liikennöitsijän veturit tai junat ovat sähkökäyttöisiä, pitää niiden energian kulutus pystyä määrittämään. Tavaraliikenteen kilpailu avattiin jo vuonna 2007, mutta sähkökäyttöisiä vetureita ei vielä ole ilmaantunut kilpailemaan VR-yhtymän kanssa. Henkilöliikenteessä lähiliikenne avautuu kilpailulle vuoden 2018 lopussa niiden reittien osalta, jossa on jo liikennöintiä. Helsingin seudun lähiliikennettä operoiva rautatieyritys kilpailutetaan tässä yhteydessä. VR:n kaukoliikenteen yksinoikeutta jatkettiin vuoden 2024 loppuun asti vuoden 2013 aikana. Liikennevirasto toimii rautatieinfrastruktuurin ja ratajohtoverkon haltijana. Ratajohtoverkko on erillisverkko ja poikkeuksellinen siinä mielessä, että liikkuvan kaluston kulutuspisteet vaihtavat paikkaansa verkossa. Energiavirastolta pyydetyssä lausunnossa ratajohtoverkko katsottiin lainsäädännöllisesti kiinteistöryhmän sisäiseksi sähköverkoksi. (Dnro 1013/410/2013) Vaikka ratajohtoverkko ei olekaan viralliselta nimikkeeltään jakeluverkko ja Liikennevirasto ei näin ollen ole jakeluverkon haltija, on Liikenneviraston rooli taseselvityksessä jakeluverkon haltijan roolin mukainen. Sillä on vastuu taseselvityksestä ja energian mittauksesta ratajohtoverkossa. Ratajohtoverkon uuden taseselvitysmallin tarkoituksena on, että rataverkon sähköenergian käyttäjät voivat ostaa energiansa vapailta sähkömarkkinoilta haluamaltaan sähkönmyyjältä. Liikenneviraston sähkönhankinta tapahtuu osana valtion sähkön hankintaa Hanselin (valtion yhteishankintayksikkö) kilpailuttaman ja valitseman sähkönmyyjän kautta. Myös sähköjohdannaissuojaukset ja vihreät sertifikaatit tulevat Hanselin valitseman meklarin kautta. Uuden mallin myötä Liikenneviraston ostamaan sähköön lasketaan mukaan koko ratajohtoverkon häviösähkö. Häviösähkön ja muut sähkön siirrosta ja sähkön käytön selvityksestä syntyneet kustannukset Liikennevirasto perii verkon käyttäjiltä sähkön siirtomaksussa. 1.1 Työn tavoitteet ja rajaukset Tämän diplomityön tavoitteena on määritellä Liikennevirastolle ratajohtoverkon taseselvitysmalli, joka mahdollistaa rautatieyritykselle haluamansa sähköntoimittajan valinnan. Työn tavoitteena on myös määritellä Liikenneviraston tehtäväkenttään kuuluvalle sähkön siirrolle hinnoittelumalli, joka jakaa kustannukset syrjimättömästi ratajohtoverkon käyttäjien välille. Aluksi diplomityön luvussa 2 esitellään ratajohtoverkkoa sähkön käytön näkökulmasta ja tämän jälkeen luvussa 3 sähkömarkkinoiden toimintaa ja tasesähkökauppaa12 2 yleisesti. Luvussa 4 työn painopiste siirtyy taseselvityksen toteutukseen ratajohtoverkossa ja sen järjestämisessä huomioon otettaviin seikkoihin. Uusi taseselvitysjärjestelmä on samalla energiatehokkuutta palveleva järjestelmä ja luvussa 5 käsitellään etäluettavan energiamittauksen tuomia potentiaalisia hyötyjä. Kaikkien ratajohtoverkon käyttäjien intresseissä on tehostaa energian käyttöä ja uusi tarkempi energian mittaus tulisi ottaa osaksi osapuolien omia energiatehokkuuden hallinta- ja johtamisjärjestelmiä. Liikenneviraston vuosittainen sähkön kulutus pitää sisällään 25 kv:n ratajohtoverkon kautta ostetun energian lisäksi julkisista jakeluverkoista toimitetun energian. Tämä työn tarkastelun piiriin kuuluu vain ratajohtoverkossa siirretty energia. 1.2 Tutkimusmenetelmät Ratajohtoverkon taseselvitysmallin määrittelyssä tutkimusaineistoon sisältyvät sähkömarkkinalainsäädäntö ja sitä täydentävät asetukset ja ohjeet. Mallin määrittelyssä hyödynnetään erityisesti jakeluverkoissa tapahtuvaa taseselvityskäytäntöä. Lainsäädännöllisten puitteiden pitää täyttyä ja samalla ratajohtoverkon taseselvitysmallista on tarkoitus tehdä mahdollisimman yksinkertainen ja toimiva. Rautatiepuolella on myös oma lainsäädäntönsä, joka pitää huomioida tutkimusaineistossa. Tutkimusaineistoon sisältyy toisaalta myös Liikenneviraston ja sen palveluntuottajien laatimia selvityksiä ratajohtoverkosta ja verkon kulutuspisteistä sekä taseselvitysohjelmisto Erex:iin liittyviä dokumentteja. Niiden avulla malli linkittyy paremmin myös käytäntöön. Sähkön siirron hinnoittelujärjestelmän luonnissa otetaan huomioon ratajohtoverkkoa koskevat regulatiiviset rajoitukset hinnoittelulle. Kustannusten kohdentamisen lähtökohtana verkon käyttäjille ovat pistehinnoittelu, aiheuttamisperiaate ja yksinkertaisuusperiaate. Työn aikana Liikennevirasto pyysi Energiavirastolta virallista lausuntoa ratajohtoverkkotoiminnan luvanvaraisuudesta. Samalla Energiavirastolta tiedusteltiin tarkentavien kysymysten avulla ratajohtoverkon taseselvityksen eroavaisuuksista jakeluverkon taseselvitykseen. (Dnro 1013/410/2013) Lausunnon linjaukset yksinkertaistavat ratajohtoverkon taseselvitysmenettelyä. Tutkimukseen liittyi osallistuminen Oslossa järjestettyyn työpajaan. Työpajassa keskusteltiin tulevista yhteispohjoismaisista vähittäismarkkinoista ja tarvittavista muutoksista Erex-ohjelmistossa, jotka mahdollistavat ratajohtoverkon avaamisen vapaille sähkömarkkinoille. Pienessä osassa tämän työn tutkimusaineistosta hyödynnetään myös sähköpostin välityksellä tapahtuneita asiantuntijahaastatteluja. Nämä liittyvät Liikenneviraston palvelun tuottajien toimintoihin, joista ei ollut kirjallista dokumenttia saatavilla.13 3 2 RATAJOHTOVERKKO JA SÄHKÖNSYÖTTÖ 2.1 Ratajohtoverkoston yleiskuvaus Liikenneviraston hallinnoimasta noin 6000 kilometrin rataverkosta 53 % on sähköistettyä rataa. Suomessa sähköisen raideliikenteen käyttämä jännite on 25 kv ja taajuus 50 Hz. Tanskassa on käytössä samanlainen järjestelmä kuin Suomessa. Ruotsissa ja Norjassa käytetään 15 kv:n ja 16 2/3 Hz:n järjestelmää. Venäjällä on käytössä Suomeen rajoittuvassa rataverkossa 3 kv:n tasasähköjärjestelmä. Suomessa on käytössä kaksi ratajohdon sähkönsyöttöjärjestelmää 1x25 kv ja 2x25 kv. Liikkuvan kaluston kannalta järjestelmillä ei ole eroa, sillä kaluston käyttämä jännite on aina 25 kv. Veturi liittyy ajojohtimeen sen katolla olevan virroittimen avulla. Kun virta on kulkenut veturin virtapiirien läpi, se menee paluuvirtakiskoon, josta se ohjataan takaisin ylös paluujohtimeen. (Rato 5) Kuva 1. Sähköistetyn radan 1x25kV järjestelmä. (Liikennevirasto 2013a) Suomessa yleisemmin käytetty järjestelmä on 1x25 kv. Syöttöaseman 110/25 kv päämuuntajan toision toinen napa kytketään paluujohtimeen ja toinen napa ajojohtimeen katkaisijan kautta. Paluuvirran ohjaamiseen paluujohtimeen käytetään imumuuntajia. Imumuuntajan ensiö on kytketty sarjaan ajojohtimen kanssa ja toisio sarjaan paluujohtimen kanssa. (Reponen 2013) Tätä on havainnollistettu kuvassa 2.14 4 Kuva 2. Sähköistetyn radan 1x25 kv järjestelmä, sähkökaavio. (Reponen 2013) 2x25 kv:n järjestelmä on käytössä väleillä Rovaniemi-Kemijärvi, Kerava-Lahti, Murtomäki-Talvivaara, Kontiomäki-Vartius, Oulu-Kontiomäki, Oulu-Rovaniemi, Tuomioja-Raahe ja Tuomioja-Hirvineva. 2x25 kv:n järjestelmässä päämuuntajan toisiossa on kaksi 25 kv:n käämiä sarjassa (kuva 3). Niiden välipiste on kytketty paluujohtimeen. Toinen käämi on kytketty ajojohtimeen ja toinen vastajohtimeen. Paluuvirran ohjaukseen paluujohtimeen käytetään säästömuuntajia. Säästömuuntajissa on kaksi käämiä, jotka on kytketty sarjaan ajojohtimen ja vastajohtimen välille ja niiden keskipiste on kytketty paluujohtimeen. 2x25 kv:n järjestelmä mahdollistaa pitemmät syöttöasemavälit. Siirretty virta on pienempi syöttöaseman ja säästömuuntajan välillä samalla veturiteholla, koska jännite ajojohtimen ja vastajohtimen välillä on 50 kv. Kuva 3. Sähköistetyn radan 2x25 kv järjestelmä, sähkökaavio. (Reponen 2013)15 5 2.2 Syöttöasemat Ratajohtoverkkoa syötetään 82 syöttöaseman kautta. Syöttöasemista 38 on liitetty muuntajan välityksellä 21 alueelliseen 110 kv verkkoon ja loput 44 Fingridin 110 kv kantaverkkoon. Ratajohtoverkkoon tuleva ja sieltä lähtevä energia mitataan rajapistemittauksissa syöttöasemilla, myös loisteho mitataan. Syöttöjärjestelmä on mitoitettu ennustetun liikenteen suurimman määrän mukaan. Tehon tarpeesta riippuen käytetään joko 7,5 MVA tai 12,5 MVA suurtehomuuntajia. Raskailla tavarajunilla ratajohtoverkon syöttökyky on rajoittava tekijä junien nopeuden suhteen. Jos samalla syöttöosuudella on liian monta junaa, saattaa verkon jännite laskea tai jopa katketa järjestelmän ylikuormituttua. Ajojohtimen jännitteen sallittu vaihteluväli on määritelty CENELEC:in (European Committee for Electrotechnical Standardization) standardissa. Jännitteen alin hetkellinen arvo saa olla 17,5 kv ja pysyvä alin arvo 19,5 kv. Jännitteen ylin hetkellinen arvo saa olla 29,5 kv ja pysyvä ylin arvo 27,5 kv. (EN 50163:2004) Ajojohtimen jännite vaihtelee normaalisti 22,5 29 kv:n välillä. Se on yleensä noin 27,5 kv silloin, kun juna ei kulje. (Rejlers 2012) Syöttöasemilla on vikatilanteiden varalta 110 V tasasähköjärjestelmä akustoineen, josta syötetään suojareleitä, katkaisijoiden ohjauslaitteita ja kaukokäyttölaitteita. Liitteestä 1 on nähtävillä rataverkon ja syöttöasemien maantieteellinen sijainti. 2.3 Ratajohtoverkon kulutuspisteet Tällä hetkellä ratajohtoverkon sähkön kulutus jakaantuu VR:n ja Liikenneviraston välille. VR:n osuus oli vuonna 2012 noin 660 GWh ja Liikenneviraston noin 91 GWh. VR:n energian kulutuspisteet ovat verkossa sijaintiaan vaihtavia vetureita ja junia. VR:n kalusto koostuu tällä hetkellä sähkövetureista Sr1 (109 kpl) ja Sr2 (46 kpl) ja sähkömoottorijunista Sm1 (37 kpl.), Sm2 (50 kpl), Sm3/Pendolino (18 kpl), Sm4 (30 kpl), Sm5/Flirt (32 kpl) ja Sm6/Allegro (4 kpl). Vanhoista paikallisjunista Sm1 ja Sm2 ollaan lähivuosina luopumassa. Lisäksi VR on tilaamassa ainakin 80 uutta sähköveturia Siemensiltä korvaamaan lähivuosina käytöstä poistuvia Sr1-vetureita. Ensimmäiset näistä vetureista tulevat liikenteeseen vuonna Veturien ja junien sähkönkulutus vaihtelee ja riippuu monesta tekijästä. Näitä tekijöitä on käsitelty luvussa 4.9. Kulutus on kuitenkin megawatti-luokkaa. Esimerkiksi Pendolinon maksimiteho on 4 MW ja keskimääräinen tuntikulutus on n. 2 MWh. (Iikkanen & Koskinen 2013) Sr1:n maksimiteho on 3 MW ja Sr2:n 6 MW. (Rejlers) Liikenneviraston kulutuspisteet liittyvät rataverkon infrastruktuuriin ja sen turvallisen toiminnan varmistamiseen. Liikenneviraston merkittävin kulutus koostuu vaihteenlämmityksistä. Tämän lisäksi on akselinlaskentalaitteita, joilla tarkistetaan rataosuudelle menneiden ja sieltä tulleiden vaunujen määrä. Myös tunnelien ja niiden salaojien lämmityksien sähkönsyöttö on otettu rataverkosta. Tämän lisäksi 21 vanhaa asemarakennusta oli kiinnitettynä ratajohtoverkkoon vuonna Rakennuksia on irrotettu verkosta viime vuosina, koska ne eivät suoraan liity sähköiseen raideliikenteeseen.16 6 Ratapihoilla on ratajohtoverkkoon kytkettynä 1500 V ulkoliitäntäkeskuksia, joilla voidaan siirtää sähköä suoraan liikkuvan kaluston 1500 V pistorasioihin. Niitä käytetään etupäässä vaunujen seisontalämmitykseen. Myös liikkuvan kaluston huolto- ja säilytyshalleissa on 1500 V liitäntäkeskuksia. Liikennevirasto omistaa ratapihat, mutta suurimman osan 1500 V liitäntäkeskuksista omistaa edelleen VR vuonna 1995 tehdyn infrastruktuurin jaon perusteella. Näitä 1500 V liitäntäkeskuksia käsitellään tarkemmin luvussa VR:n saadessa kilpailijan pitäisi myös tälle rautatieyritykselle mahdollistaa vaunujen seisontalämmitys. 2.4 Energian takaisinsyöttö jarrutuksessa Uudempi liikkuva kalusto pystyy jarruttaessaan syöttämään tehoa takaisin verkkoon. Tähän ryhmään kuuluvat raskas sähköveturi Sr2 ja sähkömoottorijunat Sm3 (Pendolino), Sm4 (kaupunkijuna), Sm5 (Flirt) ja Sm6 (Allegro). Takaisinsyöttö verkkoon Sr2:lla on keskimäärin 9 % verkosta otosta. (Rejlers 2012) Flirtillä takaisinsyötön osuus on yli 30 %, parhaimmillaan jopa 39 % otosta. (Stadler 2013) Takaisin syötettäessä ajolangan jännite nousee hetkellisesti. Norjassa ja Ruotsissa tämä tuottaa ongelmia suhteellisesti heikommilla 15 kv:n ja 16 2/3 Hz:n verkoilla. Siellä on tavallista estää jännitteen nousua yli sallittujen rajojen ottamalla samanaikaisesti loistehoa verkosta. Se on mahdollista ohjaamalla takaisinsyöttävää nelikvadranttisuuntaajaa. (Buhrkall 2006) Suomessa tällainen käyttö ei kuitenkaan ole tavallista. 2.5 Verkon loisteho ja yliaallot Suuntaajien avulla ohjataan ja käytetään sähkömoottoreita. Tasavirtakäytöissä tehoa säädetään muuttamalla jännitettä ja vaihtovirtakäytöissä muuttamalla taajuutta ja jännitettä. Vanhempi VR:n vetokalusto (Sr1, Sm1 ja Sm2) on tasavirtakäyttöistä. Niissä on puoliksi ohjattu tasasuuntaussilta, eli ohjattu puoli on tyristori ja ohjaamaton diodi. Kuormana on tasasähkömoottori, joka on suuri induktanssi. Moottori ja suuntaaja tarvitsevat loistehoa rataverkosta. Esimerkiksi Sr1:n ottamat loisvirta ja pätövirta ovat suunnilleen yhtä suuret. Puoliksi ohjatulla tasasuuntaussillalla ei voida syöttää tehoa takaisin verkkoon jarrutettaessa ja jarrutusenergia muutetaan lämmöksi junan lämmitysvastuksissa. (Rejlers 2012) Loistehon kulutus pyritään kompensoimaan syöttöasemien yhteydessä olevien loistehoa tuottavien kondensaattorien avulla, jolloin loistehoa ei jouduta juurikaan ottamaan 110 kv:n verkosta. Loisteho sykkii siis sähkömoottorin induktanssin ja kompensointikondensaattorin kapasitanssin välillä. Kantaverkkoyhtiö ja alueverkkoyhtiöt laskuttavat loistehon käytöstä, jos se ylittää sallitut rajat. Näin voi käydä siinä tapauksessa, että kompensointikondensaattorit eivät toimi kunnolla. Uudemmassa sähkövetokalustossa on vaihtosähkömoottorit ja täysin ohjatut suuntaajat, joiden avulla tehokerroin saadaan lähelle 1:tä eli verkosta otettu teho on pääosin Näytä lisää
TEKNILLINEN TIEDEKUNTA LUT ENERGIA SÄHKÖTEKNIIKKA DIPLOMITYÖ TASEHALLINNAN KEHITTÄMINEN SUOMEN SÄHKÖMARKKINOILLA Työn tarkastajat: Professori Satu Viljainen Professori Jarmo Partanen Työn ohjaajat: Insinööri Lisätiedot LAURI KONSÉN KESKIPITKÄN AIKAVÄLIN MYYNTIENNUSTEEN PARANTAMINEN ENERGIAYHTIÖSSÄ
LAURI KONSÉN KESKIPITKÄN AIKAVÄLIN MYYNTIENNUSTEEN PARANTAMINEN ENERGIAYHTIÖSSÄ Diplomityö Tarkastaja: professori Pertti Järventausta Tarkastaja ja aihe hyväksytty Tieto- ja sähkötekniikan tiedekunnan Lisätiedot Sähkömarkkinat - opetusmoniste
LAPPEENRANNAN TEKNILLINEN YLIOPISTO LUT ENERGIA SÄHKÖTEKNIIKKA Sähkömarkkinat - opetusmoniste LUT 2014 Jarmo Partanen, Satu Viljainen, Jukka Lassila, Samuli Honkapuro, Kaisa Salovaara, Salla Annala, Mari Lisätiedot TEKNILLINEN KORKEAKOULU Sähkö- ja tietoliikennetekniikan osasto TASEHALLINTA POHJOISMAISILLA SÄHKÖMARKKINOILLA
TEKNILLINEN KORKEAKOULU Sähkö- ja tietoliikennetekniikan osasto Tatu Pahkala TASEHALLINTA POHJOISMAISILLA SÄHKÖMARKKINOILLA Diplomityö, joka on jätetty opinnäytteenä tarkastettavaksi diplomi-insinöörin Lisätiedot Sähkön kysyntäjouston edistäminen
Sähkön kysyntäjouston edistäminen Sähkön kysyntäjouston roolia ja tavoitteita sähkömarkkinoilla selvittäneen työryhmän mietintö 14.3.2008 Mietintö julkaistaan myöhemmin työ- ja elinkeinoministeriön julkaisuja Lisätiedot Sähkönkulutuksen ennustaminen ja sen vaikutus myyjän sähkön hankintakustannuksiin
Jaakko Westerlund Sähkönkulutuksen ennustaminen ja sen vaikutus myyjän sähkön hankintakustannuksiin Sähkötekniikan korkeakoulu Diplomityö, joka on jätetty opinnäytteenä tarkastettavaksi diplomi-insinöörin Lisätiedot PK-yritysten energiaopas
PK-yritysten energiaopas 2003 Kauppa- ja teollisuusministeriö Teollisuuden ja Työnantajain Keskusliitto TT ISBN 951-9148-96-5 2 PK-yritysten energiaopas Esipuhe Teollisuuden ja Työnantajain Keskusliiton Lisätiedot Pienvoimantuotannon aggregointi virtuaaliseksi
AALTO-YLIOPISTON TEKNILLINEN KORKEAKOULU Elektroniikan, tietoliikenteen ja automaation tiedekunta Sähkötekniikan laitos Olli Vaittinen Pienvoimantuotannon aggregointi virtuaaliseksi voimalaitokseksi Diplomityö, Lisätiedot LAPPEENRANNAN TEKNILLINEN YLIOPISTO KAUPUNKIALUEELLA TOIMIVAN SÄHKÖNJAKELUVERKKOYHTIÖN SIIRTOHINNOITTELUN KEHITTÄMINEN
LAPPEENRANNAN TEKNILLINEN YLIOPISTO Teknillinen tiedekunta Sähkötekniikan koulutusohjelma Esa Niemelä KAUPUNKIALUEELLA TOIMIVAN SÄHKÖNJAKELUVERKKOYHTIÖN SIIRTOHINNOITTELUN KEHITTÄMINEN Työn tarkastajat: Lisätiedot Sähkön vähittäismarkkinoiden nykyiset liiketoimintaprosessit
Sähkön vähittäismarkkinoiden nykyiset liiketoimintaprosessit LUONNOS 2 (135) SISÄLLYSLUETTELO Sisällysluettelo... 2 Määritelmät ja lyhenteet... 8 1 Johdanto... 12 1.1 Taustaa... 14 1.2 Valittu kuvaustapa... Lisätiedot Selvitys sähkön vähittäismarkkinoiden tulevaisuuden tiedonvaihtoratkaisusta. Loppuraportti
Selvitys sähkön vähittäismarkkinoiden tulevaisuuden tiedonvaihtoratkaisusta Loppuraportti 2 (181) SISÄLLYSLUETTELO MÄÄRITELMÄT... 7 1 YHTEENVETO JA JOHTOPÄÄTÖKSET... 12 2 JOHDANTO... 18 2.1 Selvityksen Lisätiedot LOISTEHON KOMPENSOINNIN TOIMIVUUS JA HINNOITTELUN OHJAAVUUS
LOISTEHON KOMPENSOINNIN TOIMIVUUS JA HINNOITTELUN OHJAAVUUS Kati Pippuri Opinnäytetyö Huhtikuu 2011 Tampereen ammattikorkeakoulu koulutusohjelma Sähkötekniikan Sähkövoimatekniikan suuntautumisvaihtoehto Lisätiedot BL20A0400 Sähkömarkkinat. Valtakunnallinen sähkötaseiden hallinta ja selvitys Jarmo Partanen
BL20A0400 Sähkömarkkinat Valtakunnallinen sähkötaseiden hallinta ja selvitys Jarmo Partanen Valtakunnalliset sähkötaseet Kaikille sähkökaupan osapuolille on tärkeää sähköjärjestelmän varma ja taloudellisesti Lisätiedot Sähköverkko- ja sähkökauppaliiketoiminnan nykytila ja kehitysnäkymiä
Raportti 15.6.2015 Sähköverkko- ja sähkökauppaliiketoiminnan nykytila ja kehitysnäkymiä Lappeenrannan teknillinen yliopisto 2015 Lappeenrannan teknillinen yliopisto Lappeenranta University of Technology Lisätiedot Sähkön hinnan suojaus pohjoismaisilla sähkömarkkinoilla
Sähkön hinnan suojaus pohjoismaisilla sähkömarkkinoilla TAMPEREEN YLIOPISTO Johtamiskorkeakoulu Pro Gradu - tutkielma Tammikuu 2015 Petri Luolahti (91539) Tiivistelmä Tampereen yliopisto Johtamiskorkeakoulu, Lisätiedot Working Paper Kilpailu sähkömarkkinoilla: Sähkömarkkinoiden keskeiset piirteet ja toiminta
econstor www.econstor.eu Der Open-Access-Publikationsserver der ZBW Leibniz-Informationszentrum Wirtschaft The Open Access Publication Server of the ZBW Leibniz Information Centre for Economics Hirvonen, Lisätiedot Tuulivoiman tarvitsemat säätöresurssit ja niiden tekniset toteuttamismahdollisuudet Suomessa
TEKNILLINEN KORKEAKOULU Elektroniikan, tietoliikenteen ja automaation tiedekunta Mikko Holmgren Tuulivoiman tarvitsemat säätöresurssit ja niiden tekniset toteuttamismahdollisuudet Suomessa Diplomityö, Lisätiedot Sähkön tukkumarkkinan toimivuus Suomessa
Sähkön tukkumarkkinan toimivuus Suomessa 21.12.2012 Iivo Vehviläinen, Marika Bröckl, Laura Hakala, Juha Vanhanen Gaia Consulting Oy Sisällysluettelo Summary... 3 1 Johdanto... 4 1.1 Tausta ja tavoitteet... Lisätiedot JESSE RUOTSALAINEN KYSYNTÄJOUSTO SÄHKÖMARKKINOILLA
JESSE RUOTSALAINEN KYSYNTÄJOUSTO SÄHKÖMARKKINOILLA Projektityö Tarkastaja: tutkija Sami Repo 2 3 TIIVISTELMÄ TAMPEREEN TEKNILLINEN YLIOPISTO Sähkötekniikan koulutusohjelma RUOTSALAINEN, JESSE: Kysyntäjousto Lisätiedot TEKNILLINEN TIEDEKUNTA KAUKOLÄMMÖN TUOTANTOA JA KULUTUSTA TASAPAINOTTAVAT LIIKETOIMINTAMALLIT. Aino-Kaisa Manninen
TEKNILLINEN TIEDEKUNTA KAUKOLÄMMÖN TUOTANTOA JA KULUTUSTA TASAPAINOTTAVAT LIIKETOIMINTAMALLIT Aino-Kaisa Manninen Diplomityö Tuotantotalouden koulutusohjelma Marraskuu 2014 TIIVISTELMÄ OPINNÄYTETYÖSTÄ Lisätiedot KIMMO LUMMI SÄHKÖN SIIRTOHINNOITTELU JA KUORMITUSMALLIEN KÄYT- TÖ TARIFFISUUNNITTELUSSA
KIMMO LUMMI SÄHKÖN SIIRTOHINNOITTELU JA KUORMITUSMALLIEN KÄYT- TÖ TARIFFISUUNNITTELUSSA Diplomityö Tarkastaja: professori Pertti Järventausta Tarkastaja ja aihe hyväksytty Tieto- ja sähkötekniikan tiedekuntaneuvoston Lisätiedot Selvitys sähkömarkkinoiden keskitetystä tiedonvaihdosta
Selvitys sähkömarkkinoiden keskitetystä tiedonvaihdosta Väliraportti 2 (137) Sisällysluettelo MÄÄRITELMÄT... 5 1 YHTEENVETO JA JOHTOPÄÄTÖKSET... 8 2 JOHDANTO... 15 2.1 Selvityksen tausta ja tarkoitus... Lisätiedot Interaktiivisen asiakasrajapinnan mahdollistamat energiatehokkuutta tukevat toiminnot ja niiden kannattavuus
LAPPEENRANNAN TEKNILLINEN YLIOPISTO Teknillinen tiedekunta Sähkötekniikan koulutusohjelma Diplomityö Interaktiivisen asiakasrajapinnan mahdollistamat energiatehokkuutta tukevat toiminnot ja niiden kannattavuus Lisätiedot SANNA ALESTALO MIKKELIN KAUPUNGIN KESKIJÄNNITEVERKON KEHITTÄMISSUUNNITELMA Diplomityö
SANNA ALESTALO MIKKELIN KAUPUNGIN KESKIJÄNNITEVERKON KEHITTÄMISSUUNNITELMA Diplomityö Tarkastaja: professori Pekka Verho Tarkastaja ja aihe hyväksytty Sähkötekniikan osastoneuvoksen kokouksessa 7. toukokuuta Lisätiedot Sähköverkkoyhtiön tietojärjestelmien kehittäminen
Sähkö- ja tietoliikennetekniikan osasto Sähköverkot ja suurjännitetekniikka Stefan Forsström Sähköverkkoyhtiön tietojärjestelmien kehittäminen Diplomityö, joka on jätetty opinnäytteenä tarkastettavaksi Lisätiedot Fortumin energiakatsaus 1/2015
Fortumin energiakatsaus 1/2015 ESIPUHE Pohjoismainen sähkömarkkina muutoksessa Nord Pool -alue Pohjoismaissa ja Baltiassa on ainutlaatuinen esimerkki toimivasta alueellisesta sähkömarkkinasta. Pohjoismainen Lisätiedot TUUKKA HEIKKILÄ SÄHKÖVERKON TOIMITUSVARMUUTEEN LIITTYVIEN VALVON- TAMENETELMIEN KEHITTÄMINEN
TUUKKA HEIKKILÄ SÄHKÖVERKON TOIMITUSVARMUUTEEN LIITTYVIEN VALVON- TAMENETELMIEN KEHITTÄMINEN Diplomityö Tarkastaja: professori Pertti Järventausta Tarkastaja ja aihe hyväksytty Tieto- ja sähkötekniikan Lisätiedot MISTÄ LISÄJOUSTOA SÄHKÖJÄRJESTELMÄÄN?
Marraskuu 2012 MISTÄ LISÄJOUSTOA SÄHKÖJÄRJESTELMÄÄN? Loppuraportti I (123) Konsultit Ari Aalto Niina Honkasalo Pekka Järvinen Jaakko Jääskeläinen Markku Raiko Anni Sarvaranta Energiateollisuus ry Fingrid Lisätiedot Professori Jarmo Partanen
LAPPEENRANNAN TEKNILLINEN YLIOPISTO Teknillinen tiedekunta Sähkötekniikka Suvi Heikkonen ETÄLUENTAMITTAREIDEN TUOMAT TUOTTEISTAMISMAHDOLLISUUDET SÄHKÖNMYYJILLE Työn tarkastajat: Professori Satu Viljainen Lisätiedot Selvitys sähkön pientuotannon nettolaskutuksesta
Selvitys sähkön pientuotannon nettolaskutuksesta 15. kesäkuuta 2012 Toimeksiantaja: Työ- ja elinkeinoministeriö Loppuraportti Laatinut: Bionova Consulting Bionova Consulting 2012 Sisällysluettelo SISÄLLYSLUETTELO...2 Lisätiedot 2016 © DocPlayer.fi Yksityisyyskäytäntö | Palveluehdot | Palaute